**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 44**

**На 25 октомври 2015 г. се проведе заседание на Общинска избирателна комисия Ямбол при следния**

**Д н е в е н р е д:**

**1.** Проект на решение относно: Сигнал от сдружение „ГИСДИ“ с вх. № 10/25.10.2015г. 16.40 часа, чрез наблюдателя Дияна Георгиева Бончева от гр.Ямбол за нарушение в изборния процес

*докладчик: Кристина Генова*

*2.* Проект на решение относно: Сигнал от сдружение „ГИСДИ“ с вх. № 11/ 25.10.2015г., 16.40 часа , чрез наблюдателя Дияна Георгиева Бончева от гр.Ямбол за нарушение в изборния процес-застъпник

*докладчик: Кристина Генова*

*3.*Проект на решение относно: Сигнал от сдружение „ГИСДИ“ , чрез наблюдателя Дияна Георгиева Бончева от гр.Ямбол за нарушение на чл.167 ал.1 на Наказателния кодекс

*докладчик: Мариана Гърдева*

ПРИСЪСТВАХА: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

Заседанието бе открито в 17.00 . и председателствано от г-жа Екатерина Янева–председател на комисията.

ПРЕДСЕДАТЕЛ ЕКАТЕРИНА ЯНЕВА: Уважаеми колеги, в залата присъстват 11 членове на комисията, имаме необходимия кворум за провеждане на днешното заседание.

Предлагам колегата Савов за преброител при поименно гласуване. Който е съгласен с така направеното предложение ,моля да гласува.

Гласували **За** -11 членове: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

Имате ли предложения и допълнения към предложения дневен ред? Няма предложения. Който е съгласен с така предложения дневен ред, моля да гласува.

Гласували **За** –11 членове: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

ПРЕДСЕДАТЕЛ ЕКАТЕРИНА ЯНЕВА: *По т. 1 от дневния ред:* Проект на решение относно: Сигнал от сдружение „ГИСДИ“ с вх. № 10/25.10.2015г. 16.40 часа , чрез наблюдателя Дияна Георгиева Бончева от гр.Ямбол за нарушение в изборния процес ;т.2: Проект на решение относно: Сигнал от сдружение „ГИСДИ“ с вх. № 11/ 25.10.2015г., 16.40 часа , чрез наблюдателя Дияна Георгиева Бончева от гр.Ямбол за нарушение в изборния процес-застъпник и т.3: Проект на решение относно: Сигнал от сдружение „ГИСДИ“ , чрез наблюдателя Дияна Георгиева Бончева от гр.Ямбол за нарушение на чл.167 ал.1 на Наказателния кодекс. Имате ли предложения и допълнения към предложения дневен ред? Няма предложения. Който е съгласен с така предложения дневен ред, моля да гласува.

Гласували **За** –11 членове: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

ПРЕДСЕДАТЕЛ ЕКАТЕРИНА ЯНЕВА: *По т. 1 от дневния ред:* Проект на решение относно: сигнал от сдружение „ГИСДИ“ с вх. № 11/25.10.2015г. 16.40 часа , чрез наблюдателя Дияна Георгиева Бончева от гр.Ямбол за нарушение в изборния процес.Давам думата на КРИСТИНА ГЕНОВА.

КРИСТИНА ГЕНОВА: Колеги, предлагам Ви следния проект за относно сигнал от сдружение „ГИСДИ“ с № 11/25.10.2015г. 16.40 часа , чрез наблюдателя Дияна Георгиева Бончева от гр.Ямбол за нарушение в изборния процес.

В сигнала на г-жа Бончева се твърди, че при провеждане на изборите на териорията на Община Ямбол в избирателна секция № 282600083 застъпникът Стела Борисова Желязкова е гласувала в секцията, в която е застъпник, въпреки че съгласно избирателните списъци е следвало да гласува в друга секция, което се явява нарушение на Изборния кодекс.

 След извършена от Общинска избирателна комисия Ямбол проверка на място в избирателна секция № 282600083 се установи, че Стела Борисова Желязкова е подписала декларация по приложение № 74 МИ от изборните книжа, с която е декларирала, че няма да гласува на друго място и е дописана от членовете на секционната избирателна комисия към избирателния списък.

 Общинска избирателна комисия установи, че лицето в качестовото му на застъпник не е имало право да бъде дописвано в избирателния списък на място в избирателна секция № 282600083, тъй като не е вписано в избирателния списък на секцията и не са налице основанията за дописване на Стела Борисова Желязкова към избирателния списък на избирателна секция № 282600083, което е в нарушение на Методически указания на ЦИК, приети с Решение № 2525-МИ/НР от 8 октомври 2015г. на ЦИК

 С оглед гореизложеното и на основание чл.87 ал.1 т.1 и т.22, ИК, Общинска избирателна комисия Ямбол

РЕШИ:

 УВАЖАВА СИГНАЛА, подаден от Дияна Георгиева Бончева, наблюдател от сдружение „ГИСДИ“, за нарушение на Методически указания на ЦИК, приети с Решение № 2525-МИ/НР от 8 октомври 2015г. на ЦИК, изразяващо се в обстоятелството, че в избирателна секция № 282600083 застъпникът Стела Борисова Желязкова е гласувала в секцията, в която е застъпник, въпреки че съгласно избирателните списъци е следвало да гласува в друга избирателна секция.

 Решението подлежи на оспорване пред ЦИК по реда на чл. 88 от ИК

ПРЕДСЕДАТЕЛ ЕКАТЕРИНА ЯНЕВА: Колеги, чухте проекта за решение. Има ли предложения и допълнения? Ако няма, да гласуваме.

Гласували **За** – 11 членове: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

ПРЕДСЕДАТЕЛ ЕКАТЕРИНА ЯНЕВА: Решението се приема с № 205-МИ/НР от 25.10.2015г.

Продължаваме със следваща точка 2 от дневния ред: Проект на решение относно сигнал от сдружение „ГИСДИ“ с вх. № 10/ 25.10.2015г., 16.40 часа , чрез наблюдателя Дияна Георгиева Бончева от гр.Ямбол за нарушение в изборния процес-застъпник.Давам думата на КРИСТИНА ГЕНОВА.

КРИСТИНА ГЕНОВА: Колеги, предлагам Ви следния проект за решение.

 В сигнала на г-жа Бончева се твърди, че при провеждане на изборите на територията на Община Ямбол в избирателна секция № 282600067 председателят на секцията е разгърнал бюлетина на гласоподавателя, в резултат на което е нарушена тайната на гласуване и това се явява нарушение на Изборния кодекс.

 След извършена от Общинска избирателна комисия Ямбол проверка на място в избирателна секция № 282600067 се установи, че в секционната изборателна комисия е входиран сигнал от Нели Иванова Стефанова с твърдения за извършено нарушение, описващо обстоятелствената част на подадения от Дияна Георгиева Бончева сигнал до ОИК Ямбол. При извършената от представители на Общинска избирателна комисия Ямбол проверка на място секретарят и председателят на секцията потвърдиха, че не са налице твърденията в жалбата на Нели Иванова Стефанова, обективирана по същество в съдържанието на жалбата на Дияна Георгиева Бочева към ОИК Ямбол и тайната на вота не е била нарушена. Представител на ОИК Ямбол осъществи контакт по телефона с Нели Иванова Стефанова, която потвърди посочените в жалбата й нарушения.

С оглед твърденията на страните и предвид твърденията на председателя и секретаря на избирателна секция № 282600067, изнесени в обстоятелствената част на настоящото решение и на основание чл.87 ал.1 т.1 и т.22 от ИК Общинска избирателна комисия Ямбол

РЕШИ:

 Не констатира нарушение на Изборния кодекс и НЕ УВАЖАВА сигнала, подаден от Дияна Георгиева Бончева, наблюдател от сдружение „ГИСДИ“, за нарушение на Изборния кодекс, изразяващо се в обстоятелството, че в избирателна секция № 282600067 председателят на секцията е разгърнал бюлетина на гласоподавателя, в резултат на което е нарушена тайната на гласуване, поради липса на достатъчно убедителни доказателства за нарушения.

 Решението подлежи на оспорване пред ЦИК по реда на чл. 88 от ИК

ПРЕДСЕДАТЕЛ ЕКАТЕРИНА ЯНЕВА: Колеги, чухте проекта за решение. Има ли предложения и допълнения? Ако няма, да гласуваме.

Гласували **За** – 11 членове: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

ПРЕДСЕДАТЕЛ ЕКАТЕРИНА ЯНЕВА: Решението се приема с № 206-МИ/НР от 25.10.2015г.

ПРЕДСЕДАТЕЛ ЕКАТЕРИНА ЯНЕВА Продължаваме със следваща точка 3 от дневния ред: Проект на решение относно: Сигнал от сдружение „ГИСДИ“ , чрез наблюдателя Дияна Георгиева Бончева от гр.Ямбол за нарушение на чл.167 ал.1 на Наказателния кодекс. Давам думата на КРИСТИНА ГЕНОВА.

КРИСТИНА ГЕНОВА: Колеги предлагам Ви следния проект на решение относно: сигнал от сдружение „ГИСДИ“ , чрез наблюдателя Дияна Георгиева Бончева от гр.Ямбол за нарушение на чл.167 ал.1 на Наказателния кодекс, изразяващо се в това, че на 25.10.2015 в 14.50 ч. установява, че при провеждане на изборите за общински съветници и кмет 2015 г. гражданинът Веселин Иванов Русев от Ямбол в качеството си на придружител на баща си, е видял как служители на Дома за стари хора проверяват настанените там избиратели дали са гласували и ги придружават при гласуването. Паспортите на настанените там възрастни хора се съхранявали в социалния работник или психолога и след гласуването, личните документи отново се прибирали от тях, което е предпоставка за контролиран вот и оказване на натиск за гласуване по определен начин. Дияна Георгиева Бончева информира ОИК, че е установила същото при лично посещение в СИК №31, като в нейно присъствие, възрастна жена изразила желание да гласува сама, но въпреки това с нея влиза придружител – руса жена в бяла престилка.

 За извършване на проверка по постъпилия сигнал ОИК Ямбол сформира комисия в състав: Младенка Николова, Кристина Генова, и Мехмед Мехмедов.

 Комисията, при извършена проверка на място в 16.40 ч. в СИК №31, не установи нарушения на ИК. За извършено нарушение по чл.167, ал.1 от НК РП –Ямбол се произнесе с постановление изх. №3007/2015 г., в което постановява, че не са налице данни за извършено престъпление от общ характер.

 С оглед гореизложеното и на основание чл.87 ал.1 т.1 и т.22 от ИК, Решение №2095-МИ от 10.09.2015г на ЦИК ОИК-Ямбол

РЕШИ:

 НЕ УВАЖАВА СИГНАЛА от сдружение „ГИСДИ“ , чрез наблюдателя Дияна Георгиева Бончева от гр.Ямбол, за нарушение на чл.167 ал.1 от НК.

 Решението подлежи на оспорване пред ЦИК по реда на чл. 88 от ИК

ПРЕДСЕДАТЕЛ ЕКАТЕРИНА ЯНЕВА: Колеги, чухте проекта за решение. Има ли предложения и допълнения? Ако няма, да гласуваме.

Гласували **За** – 11 членове: Екатерина Янева, Мариана Гърдева, Недялко Савов, Кристина Генова, Весела Караманова, Станка Раданова, Мирослава Янева, Младенка Николова, Светла Кирилова, Драгомир Димитров и Мехмед Мехмедов.

ПРЕДСЕДАТЕЛ ЕКАТЕРИНА ЯНЕВА: Решението се приема с № 207-МИ/НР от 25.10.2015г.

Колеги имате ли някакви предложения или нещо, което да разискваме? Няма. Добре, колеги, закривам днешното заседание

Заседанието е закрито в 17.30 ч.

ПРЕДСЕДАТЕЛ:

Екатерина Янева

СЕКРЕТАР: Недялко Савов